РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6

от заседание на комисия ”Управление на собствеността”
към Пленума на Висшия съдебен съвет, проведено на 06.02.2017 г.

Днес, 06.02.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                             ЗАМ.- ПРЕДСЕДАТЕЛ:  Светла Петкова 
						  ЧЛЕНОВЕ:  Румен Георгиев
                                                                                       Димитър Узунов
                                                                                       Милка Итова
                                                                                       Юлиана Колева
           
ОТСЪСТВА: Михаил Кожарев.
        
           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Предложение за Поименно разпределение на разходите за придобиване на дълготрайни активи и за основен ремонт § 51-00 на органите на съдебната власт за 2017 г.
Приложение: Обосновка 	от инж. Дениза Павлова – главен експерт и инж. Добромира Димитрова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.	УТВЪРЖДАВА по принцип поименно разпределение на разходите по § 51-00 „Основен ремонт на дълготрайни материални активи”, на органите на съдебната власт за 2017 г.

2.	ИЗПРАЩА предложението на Комисия „Бюджет и финанси”, за съгласуване, след което да се приеме на заседание на КУС на 08.02.2017 г.

3.	ВНАСЯ предложението като редовна точка в редовно заседание на Пленума на Висшия съдебен съвет, за 16 февруари 2017 г.

2. ОТНОСНО: Писмо от кмета на община Омуртаг във връзка с възможността за кандидатстване по проект „Красива България” за 2017 г. за реконструкция на покрив на административна сграда в гр. Омуртаг.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.
КОМИСИЯ „УПРАВЛЕНИЕ НА СОБСТВЕНОСТТА” 

                                                   Р Е Ш И:

1.ПРЕДЛАГА на Пленума на ВСС да вземе следното решение:

1. ДАВА принципно съгласие кмета на Община Омуртаг да представлява Висшия съдебен съвет по Проект „Красива България” за 2017 г. за реконструкция на покрив на административна сграда, находяща се в гр. Омуртаг, УПИ ІV, кв. 77.
1.2.ОДОБРЯВА проект на писмо от председателя на Комисия „Управление на собствеността” до кмета на Община Омуртаг, с което изпраща настоящото решение и изисква количествено-стойностна сметка на строително-монтажните работи, посочена като приложение в таблица № 1 с ориентировъчно разпределение на финнасовия ресурс по Проект „Красива България” 4 препраща копие на писмо рег. № ВСС-240/09.01.2017 г. на Районен съд гр. Омуртаг относно актуализиране на Акт № 1687 от 07.09.1998 г. за държавна собственост, както и копия на проемо-предавателен протокол от 21.06.2016 г. между Министерство на правосъдието и ВСС, ведно с Акт № 1687/07.09.1998 г. за държавна собственост.
1.3.ВНАСЯ предложението като редовна точка в редовно заседание на Пленума на Висшия съдебен съвет, за 16 февруари 2017 г.

3. ОТНОСНО: Приемане на график за обществените поръчки, които ще бъдат реализирани и изпълнявани от дирекция „Управление на собствеността” през 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА списък и индикативните стойности на обществените поръчки, които ще бъдат организирани и изпълнявани от дирекция „Управление на собствеността” през 2017 г.
3.2. Списъкът да се предостави на дирекция „Бюджет и финанси” за съгласуване и на дирекция „Правна” за включване в общата програма на ВСС.

                        ЗАМЕСТНИК-ПРЕДСЕДАТЕЛ 
		   НА КОМИСИЯ „УПРАВЛЕНИЕ НА СОБСТВЕНОСТТА”: /П/

								       СВЕТЛА ПЕТКОВА